PIEGĀDES LĪGUMS 
Dokumenta parakstīšanas datums ir pēdējā 

pievienotā droša elektroniskā paraksta 

un tā laika zīmoga datums.
Rīgas valstspilsētas pašvaldības iestāde “Ziemeļrīgas kultūras apvienība”, (turpmāk – Pasūtītājs), direktores Lienes Kubiļus personā, kura rīkojas saskaņā ar Rīgas domes 30.08.2023. iekšējo noteikumu Nr.RD-23-26-nt “Rīgas valstspilsētas pašvaldības darba reglaments” 130.punktu un Rīgas domes 07.07.2021. nolikuma Nr.90 “Rīgas valstspilsētas pašvaldības iestādes “Ziemeļrīgas kultūras apvienība” nolikums” 13.6.apakšpunktu, un

SIA _________, reģistrācijas Nr._____________, turpmāk – Piegādātājs, _________ personā, kurš rīkojas saskaņā ar statūtiem, no otras puses, kopā saukti – Puses, Rīgas valstspilsētas pašvaldības Centrālās administrācijas atklāta konkursa “Gaismas iekārtu komplektu piegāde Rīgas valstspilsētas pašvaldības iestādes “Ziemeļrīgas kultūras apvienība” vajadzībām”  (identifikācijas Nr. CAIP 2026/33-2) (turpmāk – Iepirkums) rezultātā, noslēdz šādu līgumu, turpmāk – Līgums.

1. Līguma priekšmets
1.1. Pasūtītājs uzdod, bet Piegādātājs apņemas piegādāt, uzstādīt un integrēt vienotā inženierkomunikāciju tīkla infrastruktūrā preces (turpmāk – Prece vai Preces) saskaņā ar Iepirkuma ietvaros iesniegto piedāvājumu un šī Līguma nosacījumiem, turpmāk – Pasūtījums.
1.2. Pasūtījuma izpildes vieta tiek noteikta Rīga, VEF Kultūras pils, Ropažu iela 2 un Rīga, Kultūras pils “Ziemeļblāzma”, Ziemeļblāzmas iela 36. 

1.3. Piegādātājs Pasūtījuma izpildi veic ne vēlāk kā 2 (divu) mēnešu laikā no Līguma spēkā stāšanās (abpusējas parakstīšanas dienas).
2. Līgumcena un norēķinu kārtība
2.1. Atbilstoši Piegādātāja finanšu piedāvājumam par kvalitatīvu un pilnīgu Pasūtījuma izpildi kopējā Līgumcena ir ________ EUR (summa vārdiem) bez pievienotās vērtības nodokļa (turpmāk – PVN). Veicot norēķinus, Līgumcenai tiek piemērots PVN normatīvajos aktos noteiktajā kārtībā un apmērā.
2.2. Līgumcena ietver visas izmaksas, kas saistītas ar Preču piegādi, transportēšanu, uzstādīšanu, integrēšanu vienotā inženierkomunikāciju tīkla infrastruktūrā, garantiju nodrošināšanu un administrēšanu.
2.3. Līgumcenu Pasūtītājs maksā atbilstoši pieņemto Preču un pakalpojumu nominālvērtībai pa daļām, kad Pasūtītājs pieņem no Piegādātāja Preces vai pakalpojumus, pamatojoties uz Piegādātāja Preču pavadzīmi – rēķinu, pieņemšanas – nodošanas aktu un Līguma nosacījumiem atbilstošu rēķinu, ieskaitot Līgumcenas daļu Piegādātāja norādītajā kontā 14 (četrpadsmit) dienu laikā pēc Līguma nosacījumiem atbilstoša rēķina saņemšanas. 
2.4. Galīgo norēķinu veic pēc Līguma izpildes galīgā pieņemšanas un nodošanas akta parakstīšanas un rēķina saņemšanas.
3. Rēķina formāts un iesniegšanas kārtība

3.1.Piegādātājs sagatavo un iesniedz Pasūtītājam apmaksai rēķinu elektroniskā formātā atbilstoši Rīgas pilsētas pašvaldības portālā www.eriga.lv, sadaļā “Rēķinu iesniegšana” norādītajai informācijai par elektroniskā rēķina formātu.
3.2.Piegādātājam ir pienākums pašvaldības portālā www.eriga.lv sekot līdzi iesniegtā rēķina apstrādes statusam.
3.3. Ja Piegādātājs ir iesniedzis nepareizi aizpildītu un/vai Līguma nosacījumiem neatbilstošu rēķinu, Pasūtītājs šādu rēķinu apmaksai nepieņem un neakceptē. Piegādātājam ir pienākums iesniegt atkārtoti pareizi un Līguma nosacījumiem atbilstoši aizpildītu rēķinu. Šādā situācijā rēķina apmaksu termiņu skaita no dienas, kad Piegādātājs ir iesniedzis atkārtotu rēķinu.

3.4. Piegādātājs nav tiesīgs piemērot administratīvos izdevumus atbilstoša norēķina dokumenta sagatavošanai un iesniegšanai Pasūtītājam.
4. Pasūtījuma izpildes un pieņemšanas kārtība
4.1. Katrai Pusei par Līgumā neparedzētiem apstākļiem, kuri var negatīvi ietekmēt saistību izpildi vai saistību izpildes termiņu, 5 (piecas) darba dienu laikā no to rašanās brīža rakstiski jāpaziņo otrai Pusei. Ja Piegādātājs nav iesniedzis Pasūtītājam attiecīgu paziņojumu šajā punktā noteiktajā termiņā, Piegādātājs nevar prasīt pagarināt Līgumā noteikto saistību izpildes termiņu balstoties uz apstākļiem, par kuriem nav savlaicīgi sniedzis paziņojumu.

4.2. Piegādātājam ir pienākums 3 (trīs) darba dienu laikā pēc Pasūtītāja pieprasījuma, rakstveidā sniegt informāciju par Līguma izpildes gaitu, piegādes laiku vai apstākļiem, kas var negatīvi ietekmēt saistību izpildi.

4.3. Piegādātājs Preču piegādi ar e-pasta starpniecību rakstveidā saskaņo ar Pasūtītāju vismaz 5 (piecas) darba dienas pirms Preču piegādes veikšanas.

4.4. Pasūtījuma izpildes vietā Preču uzstādīšanu un inženierkomunikāciju tīkla infrastruktūras darbus Piegādātājs veic ar Pasūtītāju iepriekš saskaņotā laikā un kārtībā.
4.5. Piegādātājs ir atbildīgs par to, lai tā personāls, piesaistītie apakšuzņēmēji vai jebkādas citas trešās personas, kas kopā ar Piegādātāju nodrošina Līguma izpildi, ievēro darba drošības prasības un citus Pasūtītāja norādījumus. Pasūtītājs nav atbildīgs par sekām un zaudējumiem, kas Piegādātājam, tā personālam, piesaistītajiem apakšuzņēmējiem vai jebkādām citām trešajām personām, kas kopā ar Piegādātāju nodrošina Līguma izpildi rodas no tā, ka Piegādātāja personāls, piesaistītie apakšuzņēmēji vai jebkādas citas trešās personas, kas kopā ar Piegādātāju nodrošina Līguma izpildi, pārkāpj vai neievēro darba drošības prasības vai Pasūtītāja norādījumus.
4.6. Pēc Preču piegādes un uzstādīšanas Piegādātājs par saviem līdzekļiem nodrošina Preču iepakojuma savākšanu un utilizāciju.

4.7. Piegādātājs ir atbildīgs par to, ka Līguma izpildes gaitā Piegādātāja piedāvājumā norādītās cenas un sortiments netiks mainīti, un Pasūtījums tiks izpildīts kvalitatīvi un savlaicīgi saskaņā ar Līguma un normatīvo aktu prasībām. 

4.8. Piegādātājs nodrošina piedāvātās Līgumcenas nemainīgumu Precēm visā iepirkuma Līguma izpildes laikā. Iespējamā inflācija, tirgus apstākļu maiņa vai jebkuri citi apstākļi nevar būt par pamatu cenu paaugstināšanai, un šo procesu radītās sekas Piegādātājam ir jānoprognozē un jāaprēķina, sastādot Iepirkuma finanšu piedāvājumu. 

4.9. Piegādātājs var aizstāt Piegādātāja piedāvājumā norādīto Preci ar citu tās modeli, kas ir ekvivalents vai labāks par Iepirkuma tehniskajā specifikācijā noteiktajām tehniskajām prasībām attiecīgajai Precei, ja Piegādātāja piedāvājumā norādītā Preces modeļa ražošana ir pārtraukta pēc Piegādātāja piedāvājuma iesniegšanas un to apliecina attiecīgās Preces ražotājs vai izplatītājs, vai attiecīgajai Precei ir pieejams jaunāks modelis, kas atbilst Iepirkuma tehniskajā specifikācijā izvirzītajām prasībām, ar nosacījumu, ka Puses par to parakstījušas vienošanos un Preces cena paliek nemainīga. Pasūtītājam ir tiesības, bet nav pienākums apstiprināt Preces aizstāšanu. 

4.10. Līguma galīgo izpildi Piegādātājs veic ne vēlāk kā Līguma 1.3.punktā norādītajā termiņā.
4.11. Kad Pasūtītājs no Piegādātāja ir saņēmis ar Pasūtījuma attiecīgā posma pabeigšanu saistītos dokumentus, Pasūtītājs 3 (trīs) darba dienu laikā veic atbilstības pārbaudi, un Puses paraksta pieņemšanas – nodošanas aktu.

4.12. Ja Pasūtījuma izpildē konstatē neatbilstību, trūkumus vai defektus, Pasūtītājs tiesīgs nepieņemt Pasūtījuma attiecīgo posmu līdz trūkumu novēršanai un neparakstīt aktu, vai parakstīt to ar attiecīgām atrunām.

4.13. Piegādātājs novērš aktā norādītos trūkumus par saviem līdzekļiem ne vēlāk kā 10 (desmit) darba dienu laikā vai citā ar Pasūtītāju saskaņotā termiņā.

4.14. Puses paraksta aktu par Līguma galīgo izpildi pēc visu Preču piegādes un uzstādīšanas, kā arī pārbaudes, ka tās darbojas vienotā inženierkomunikāciju tīkla infrastruktūrā atbilstoši Līguma nosacījumiem un Pasūtītāja prasībām.

5. Preču un pakalpojumu garantijas

5.1. Visām Precēm un pakalpojumiem, kuru ekspluatācija veikta atbilstoši lietošanas prasībām, Piegādātājs dod garantiju, kas ir spēkā Līguma 1.pielikumā norādītajā termiņā.

5.2. Ja garantijas laikā Pasūtītājs iesniedz Piegādātājam rakstisku pieteikumu par Piegādātāja piegādāto Preču vai pakalpojumu defektiem, ne vēlāk kā 10 (desmit) darba dienu laikā vai citā ar Pasūtītāju saskaņotā termiņā Piegādātājs nodrošina vienu no šādiem risinājumiem:

5.2.1. novērš defektus par saviem līdzekļiem;

5.2.2. apmaina Preci ar ekvivalentu vai labāku;
5.2.3. atmaksā Preces vērtību;
5.2.4. sniedz motivētu atteikumu garantijas nepiemērošanai.

6. Līguma izpildē iesaistītā personāla un apakšuzņēmēju nomaiņa un jauna personāla un apakšuzņēmēju piesaiste

6.1. Piegādātājs nav tiesīgs bez saskaņošanas ar Pasūtītāju veikt apakšuzņēmēju nomaiņu un iesaistīt papildu apakšuzņēmējus Līguma izpildē.

6.2. Pasūtītājs nepiekrīt Piegādātāja piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:

6.2.1. piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;

6.2.2. tiek nomainīts apakšuzņēmējs, uz kura iespējām Iepirkumā izraudzītais pretendents balstījies, lai apliecinātu savas kvalifikācijas atbilstību Iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkumā izraudzītais pretendents atsaucies, apliecinot savu atbilstību Iepirkumā noteiktajām prasībām, vai tas atbilst Publisko iepirkumu likuma 42. panta pirmajā vai otrajā daļā (atbilstoši pasūtītāja norādītajam paziņojumā par līgumu vai iepirkuma procedūras dokumentos) minētajiem pretendentu izslēgšanas gadījumiem;

6.2.3. piedāvātais apakšuzņēmējs, kura sniedzamo pakalpojumu vērtība ir vismaz 10 procenti no kopējās iepirkuma līguma vērtības, atbilst Publisko iepirkumu likuma  42. panta pirmajā minētajiem pretendentu izslēgšanas gadījumiem;

6.2.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.

6.3. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.

6.4. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma  42. panta noteikumus. Publisko iepirkumu likuma  42. panta trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts pasūtītājam.

6.5. Pasūtītājs pieņem lēmumu atļaut vai atteikt Piegādātāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šā punkta noteikumiem.

7. Personu datu aizsardzība

7.1. Personas datu apstrādes tiesiskais pamats un mērķis ir Līguma noslēgšana, izpildes nodrošināšana un kontrole.

7.2. Veicot fizisko personu datu savstarpēju nodošanu – pieņemšanu un apstrādi, kas nepieciešama Līguma izpildei, Puses ir fizisko personu datu apstrādes pārziņi, kas ir atbildīgi par fizisko personu datu apstrādes nodrošināšanu saskaņā ar normatīviem aktiem.

7.3. No Pasūtītāja puses pārzinis ir Rīgas pilsētas pašvaldība (Rīgas domes Izglītības, kultūras un sporta departaments, kontaktinformācija: Rīgas valstspilsētas pašvaldības iestāde “Ziemeļrīgas kultūras apvienība”, kontaktinformācija: adrese Ropažu iela 2, Rīga, LV-1039, e-pasts ziemelriga@riga.lv, tālrunis 67 181 635). Personas datu aizsardzības speciālists - Rīgas domes Datu aizsardzības un informācijas tehnoloģiju drošības centrs, adrese: Dzirciema iela 28, Rīga, LV-1007.

8. Konfidencialitāte
8.1. Puses apņemas ievērot konfidencialitāti, tajā skaitā: aizsargāt, neizplatīt un bez otras Puses rakstiskas atļaujas saņemšanas pilnīgi vai daļēji neizpaust trešajām personām ar Līgumu izpildi saistītu informāciju, kas ir noteikta kā komercnoslēpums un netiek klasificēta kā publiski pieejama vai vispārpieejama informācija. Puses nodrošina, ka to apakšuzņēmēji un darbinieki ievēro un izpilda minēto nosacījumu.

8.2. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes, kurām šādas tiesības ir noteiktas Latvijas Republikas normatīvajos aktos.

8.3. Konfidencialitātes noteikumiem nav laika ierobežojuma un uz tiem neattiecas Līguma darbības termiņš.

9. Pušu atbildība un līgumsodi
9.1. Puses ir savstarpēji atbildīgas par līgumsaistību neizpildi vai nepienācīgu izpildi un par otrai Pusei šajā sakarā radušos zaudējumu atlīdzību.

9.2. Piegādātājs atbild par zaudējumiem, ko tas ar savu prettiesisku darbību vai bezdarbību nodarījis Pasūtītājam vai trešajām personām.

9.3. Ja Pasūtītājs savas vainas dēļ nav veicis Līgumā noteikto maksājumu 30 (trīsdesmit) dienu laikā pēc rēķina saņemšanas dienas, Piegādātājam ir tiesības pieprasīt no Pasūtītāja līgumsodu 0,1% (nulle komats vienu procentu) apmērā no savlaicīgi neveiktā maksājuma summas par katru nokavēto attiecīgā termiņa dienu, bet ne vairāk kā 10% (desmit procenti) no savlaicīgi neveiktā maksājuma summas.

9.4. Ja Piegādātājs kavē Līguma izpildes aprakstā un kalendārajā plānā noteikto starptermiņu un/vai Līguma galīgās izpildes termiņu, Pasūtītājam ir tiesības pieprasīt Piegādātājam maksāt līgumsodu 0,1% (nulle komats vienu procentu) apmērā no termiņā nenodoto Preču un pakalpojumu nominālvērtības par katru nokavēto dienu, bet ne vairāk kā 10% (desmit procenti) no termiņā nenodoto Preču un pakalpojumu nominālvērtības. Pasūtītājam ir tiesības ieturēt līgumsodu, veicot rēķina apmaksu.
9.5. Ja Piegādātājs nepilda vai nepienācīgi pilda Līguma noteikumus par Līguma izpildē iesaistītā apakšuzņēmēju nomaiņu vai jauna apakšuzņēmēju piesaisti, tad Pasūtītājs ir tiesīgs prasīt no Piegādātāja līgumsodu 300,00 EUR (trīs simti euro un 00 centi) apmērā par katru konstatēto gadījumu.

9.6. Visi no Piegādātāja vai Pasūtītāja saņemtie maksājumi tiek dzēsti saskaņā ar Civillikuma 1843.panta noteikumiem.
9.7. Līgumsoda samaksa neatbrīvo no saistību izpildes pienākuma.

10. Līguma spēkā stāšanās, grozījumi un izbeigšana 

10.1. Līgums stājas spēkā dienā, kad Līgumu ir parakstījušas abas Puses, un ir noslēgts uz laiku līdz Pušu saistību (tai skaitā garantijas laika saistību) pilnīgai izpildei.

10.2. Līguma grozījumi un papildinājumi noformējami rakstveidā, Pusēm parakstot vienošanos, kas kļūst par Līguma neatņemamu sastāvdaļu.

10.3. Līguma grozījumi pieļaujami tikai Publisko iepirkumu likuma noteiktajā kārtībā.

10.4. Piegādātājs nevar tikt aizstāts ar citu piegādātāju atbilstoši normatīvo aktu noteikumiem par komersantu reorganizāciju un uzņēmēju parēju, ja šis piegādātājs neatbilst Publisko iepirkumu likuma 61.panta trešās daļas 4.punktā noteiktajam.

10.5. Līgums var tikt izbeigts pirms termiņa Pusēm par to rakstiski vienojoties vai vienpusēji Līgumā un/vai normatīvajos aktos noteiktajos gadījumos.

10.6. Pasūtītājam ir tiesības vienpusēji atkāpties no Līguma, par to rakstiski paziņojot Piegādātājam 10 (desmit) darba dienas iepriekš un neatlīdzinot tādējādi radušos izdevumus un/vai zaudējumus, ja:

10.6.1. Piegādātājs vairāk kā par 30 (trīsdesmit) dienām kavē Līguma izpildes aprakstā un kalendārajā plānā noteikto starptermiņu un/vai Līguma galīgās izpildes termiņu;

10.6.2. Piegādātājs Līguma izpildi veic neatbilstoši normatīvo aktu prasībām un/vai Līguma prasībām un/vai kvalitātes prasībām un pēc Pasūtītāja pretenzijas saņemšanas 30 (trīsdesmit) darba dienu laikā Piegādātājs nav nenovērsis pārkāpumu;

10.6.3. Piegādātājam ir pasludināts maksātnespējas process, tā darbība ir izbeigta vai apturēta, uzsākts tiesiskās aizsardzības vai ārpustiesas tiesiskās aizsardzības process, vai ir apturēta tā saimnieciskā darbība, Piegādātājs tiek aizstāts ar citu uzņēmēju atbilstoši normatīvo aktu noteikumiem par komersantu reorganizāciju un uzņēmēju parēju, bet šis uzņēmējs neatbilst Publisko iepirkumu likuma 61.panta trešās daļas 4.punktā noteiktajam;
10.6.4. Līgumu nav iespējams izpildīt tādēļ, ka Līguma izpildes laikā Piegādātājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

10.7. Piegādātājam ir tiesības atkāpties no Līguma par to rakstiski paziņojot Pasūtītājam 10 (desmit) darba dienas iepriekš, ja iestājies vismaz viens no šādiem gadījumiem:

10.7.1. Pasūtītājs savas vainas dēļ Līgumā noteiktajos termiņos nav veicis Līgumā noteiktos maksājumus un šāds kavējums pārsniedz 45 (četrdesmit piecas) dienas, un Piegādātājs pienācīgi ir izpildījis savas Līgumā noteiktās saistības;

10.7.2. Pasūtītājam ir pasludināts maksātnespējas process, tā darbība tiek izbeigta vai pārtraukta, ir apturēta tā saimnieciskā darbība.

11. Strīdu izskatīšanas kārtība
Pušu domstarpības, kas rodas šā Līguma ietvaros un skar šo Līgumu vai tā pārkāpšanu, izbeigšanu vai spēkā esamību, tiek risinātas abpusējās sarunās, kurās panāktā Pušu vienošanās noformējama rakstveidā. Ja vienošanās netiek panākta, strīds tiek izšķirts Latvijas Republikas spēkā esošajos normatīvajos aktos noteiktajā kārtībā vispārējās jurisdikcijas tiesā pēc piekritības.

12. Nepārvarama vara
12.1. Puses nav atbildīgas par savu Līgumā noteikto saistību neizpildi, nepienācīgu izpildi vai izpildes nokavēšanu, ja to cēlonis ir nepārvaramas varas (Force Majeure) apstākļi, kurus attiecīgā Puse nevarēja paredzēt, novērst vai ietekmēt. Pie šādiem apstākļiem pieskaitāmas dabas stihijas (zemestrīce, plūdi, vētra u.tml.), streiki, jebkuras kara un teroristiskas darbības, kā arī jebkādi valsts vai pašvaldību institūciju izdoti normatīvie akti, kuru rezultātā nav iespējama līguma saistību izpilde.

12.2. Par nepārvaramas varas apstākļu iestāšanos otra Puse rakstiski jāinformē divu darba dienu laikā pēc šādu apstākļu iestāšanās dienas. Nepārvaramas varas apstākļu iestāšanās ir jāapstiprina ar kompetentās iestādes izdotu dokumentu. 

12.3. Iestājoties nepārvaramas varas apstākļiem, Pusēm jāveic iespējamie nepieciešamie pasākumi, lai nepieļautu vai mazinātu zaudējumu rašanos.

12.4. Nepārvaramas varas apstākļu iestāšanās gadījumā Līguma noteikumu izpildes termiņš tiek pagarināts par laika posmu, kādā darbojas nepārvaramās varas apstākļi. 

12.5. Ja nepārvaramas varas apstākļu ietekme turpinās ilgāk kā trīs mēnešus, Puses vienojas par tālāko sadarbību vai par Līguma izbeigšanu.

13. Noslēguma noteikumi
13.1. Pusēm savlaicīgi, bet ne vēlāk kā 5 (piecu) darba dienu laikā, jāpaziņo otrai Pusei par savu saimniecisko rekvizītu, adreses vai citas būtiskas informācijas izmaiņām, pretējā gadījumā vainīgai Pusei ir jāatlīdzina otrai Pusei nodarītie zaudējumi. 
13.2. Puses likvidācijas vai reorganizācijas gadījumā Līgums ir saistošs tās tiesību pārņēmējiem.

13.3.  Ja kāds no Līguma noteikumiem zaudē savu juridisko spēku, tas neietekmē pārējos Līguma noteikumus.

13.4. Pušu kontaktpersona savstarpēji sadarbības koordinēšanai Līguma ietvaros: 

13.4.1. Pasūtītāja kontaktpersona: Ziemeļrīgas kultūras apvienības pasākumu tehniskā nodrošinājuma nodaļas vadītājs Jānis Ķuņķis, tālr. 29359969, e-pasts: janis.kunkis@riga.lv;

13.4.2. Piegādātāja kontaktpersona: _____________________________________, tālr. ______________, e-pasts:___________________.

13.5. Visi paziņojumi un pretenzijas, kas saistītas ar Līguma izpildi, ir iesniedzamas rakstiski otrai Pusei Līgumā norādītajā adresē, un tās ir uzskatāmas par saņemtām:

13.6. ja tās nosūtītas ar ierakstītu pasta sūtījumu, tad 7. (septītajā) dienā pēc nosūtīšanas dienas;

13.7. ja tās nosūtītas ar elektroniskā pasta starpniecību, izmantojot drošu elektronisko parakstu, tad 2 (otrajā) darba dienā pēc nosūtīšanas;

13.8. ja tās iesniegtas personīgi, tad dienā, kad tās nogādātas adresātam, saņemot apliecinājumu.

13.9. Līgums sastādīts latviešu valodā uz 8 (astoņām) lapām ar pielikumiem uz __ (___) lapām, pa vienam eksemplāram katrai Pusei. Abiem eksemplāriem ir vienāds juridisks spēks.

13.10. Līguma neatņemamas sastāvdaļas ir šādi pielikumi:

1.pielikums “Tehniskā specifikācija un pretendenta tehniskais piedāvājums”;

2.pielikums “Pretendenta finanšu piedāvājums”;

14. Pušu rekvizīti un paraksti
	Pasūtītājs
Pasūtītājs

Rīgas valstspilsētas pašvaldības iestāde
 “Ziemeļrīgas kultūras apvienība”

Juridiskā adrese Ropažu iela 2, Rīga, LV-1039

Tālrunis 67 037 832

e-pasts: ziemelriga@riga.lv

Norēķinu rekvizīti:

Rīgas valstspilsētas pašvaldība

Juridiskā adrese: Rātslaukums 1, Rīga, 

LV-1050

NMR kods: 90011524360 

PVN. reģ. Nr.: LV90011524360

Banka: AS “Luminor Bank AS”

Kods: RIKOLV2X

Konts: LV12RIKO0021000016150

RD iestādes kods: 21055

Dokumentu ar drošu elektronisko parakstu parakstīja Liene Kubiļus
	Piegādātājs 

